Itt az új Sony Xperia Z3 és Z3 Compact! - NapiDroid
Partnerünk a Smart Clinic	Kezdőlap » Android mobilok » Itt az új Sony Xperia Z3 és Z3 Compact!	Itt az új Sony Xperia Z3 és Z3 Compact!
Írta: Szakos Péter 2014-09-03	Share !
A Sony leleplezte legújabb csúcsmobiljait, név szerint az Xperia Z3-at és az Xperia Z3 Compact-ot. A korábban kiszivárgott hírek miatt viszonylag kevés meglepetést hozott a bemutató, de a mostani információk legalább már hivatalosak.
A Z3 egy 5.2 colos 1080p-s kijelzőt kapott, ami megegyezik az elődjével. A Z3 Comapct 4.6 colos (720p) lett, azaz valamivel nagyobb, mint a 4.3 colos Z1 Compact volt.
Az egyéb hardveres részletek nagyjából megegyeznek a két készülék esetébe, azaz a négymagos 2.5GHz-es Snapdragon 801 hajtja őket Adreno 330-as GPU-val és 3 GB (illetve a Compact esetében 2 GB) RAM-mal.
Összességében eddig tehát kevés újdonságot mutatott az új generáció, de a Z3 (146 x 72 x 7.3 mm) például kisebb, vékonyabb és könnyebb lett a Z2-nél (146.8 x 73.3 x 8.2 mm), ami a vékony kijelző körüli kávának (is) köszönhető.
Mindkét modell hátlapján a már megszokott 20.7 megapixeles Sony Exmor RS szenzor lapul, ami azért átesett néhány fejlesztésen. Nagyobb lett például a lencse mérete és a látószög is.
Akkumulátor terén a Z3-ba egy 3100 mAh-s, a Z3 Compact-ba pedig egy 2600 mAh-s telep került.
Az új készülékek már akár ebben a hónapban megjelenhetnek. A Z3 650-700 euró körüli áron lesz megvásárolható Európában, a kisebb modellért pedig nagyjából 500 eurót kérnek majd.
Sony Sony Xperia Z3 Sony Xperia Z3 Compact Sony Xperia Z3 megjelenés	2014-09-03
Címkék: Sony Sony Xperia Z3 Sony Xperia Z3 Compact Sony Xperia Z3 megjelenés
Szerző: Szakos Péter Informatikus, online marketinges, újságíró, blogger és a Napidroid.hu alapítója.	Előző: Bemutatták a Samsung Galaxy Note 4-et!
Következő: Samsung Galaxy Note Edge – hajlított kijelzős újdonság
Pingback: Töltsd le az Sony Xperia Z3 háttérképeit! | NapiDroid()
Pingback: Máris a Sony Xperia Z4-ről pletykálnak! | NapiDroid()
Pingback: Sony Xperia Z2 teszt – szamurájkard | NapiDroid()